10 – ODGOVOR Ljubljana, dne 15. 10. 2010

Po javnem naročilu JPE-SIR-312/19 smo prejeli naslednja vprašanja, na katera vam v nadaljevanju posredujemo odgovore:

Vprašanje, prejeto po elektronski pošti 13. 10. 2020

Vezano na Okvirni sporazum za preventivno vzdrževanje, generalni servis in intervencijsko vzdrževanje SPTE TOŠ in glede na specifične zahteve naročnika glede opreme (pretežno tuja in izven EU) ter dolgoročno - 10 letno izvajanje storitev in dobav, smatramo da ni realno in korektno, da se vrednosti preventivnega vzdrževanja, generalnih servisov in rezervnih delov, indeksira z indeksom rasti cen industrijskih proizvodov, ki jih objavlja EUROSTAT, če so le ti izven EU. Menimo,  da je potrebno indeks rasti cen vezati na državo dobavitelja oziroma proizvajalca postrojenja/paketa in v formulo za indeksiranje vključiti valutna razmerja med valuto države dobavitelja oz. proizvajalca postrojenja/paketa in EUR. Na ta razmerja nobena od pogodbenih strank nima in ne more imeti vpliva, zato jih je potrebno vključiti na način, kot smo navedli zgoraj, v nasprotnem primeru bo imelo to izredno negativen vpliv na ceno, kar pomeni večjo ceno za naročnika.

Prav tako naročnika naprošamo naj preuči in dovoli mesečno obračunavanje stroškov po Okvirnem sporazumu za preventivno vzdrževanje, generalni servis in intervencijsko vzdrževanje SPTE TOŠ, saj to pomeni porazdelitev finančnega bremena naročnika in s tem ugodno vpliva na njegov v cash-flow.

Naročnika pozivamo, da ustrezno spremeni tekst vzorca okvirnega sporazuma oziroma dovoli zgoraj navedene spremembe.

ODGOVOR:

Naročnik posluje v evropski uniji, zato bo upošteval indeks EUROSTAT ob upoštevanju valutnih razmerij med državo dobavitelja in EUR, kot to določa 5. člen Pravilnika o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja.

Način plačevanja preventivnega in rednega vzdrževanja bo element pogajanj v 2. fazi javnega naročila.